આવો જ બનાવ દાદર (વેસ્ટ)ના રેલવે-સ્ટેશન જેવા ભરચક વિસ્તારમાં થોડા દિવસ પહેલાં એક ગુજરાતી મહિલા સાથે બન્યો હતો. દાદરની હિન્દુ કૉલોનીમાં રહેતી ૪૦ વર્ષની જેસલ રાજેશ સાંજના દાદર સ્ટેશન પાસે આવેલી પ્રીતમ હોટેલની સામે કાર પાર્ક કરીને તેના કામે ગઈ હતી. તેની કારમાં ડ્રાઇવર પણ બેઠો હતો. મહિલાને જ્યારે લૅપટૉપની જરૂર પડી ત્યારે તેણે ડ્રાઇવરને લૅપટૉપ લાવવા જણાવ્યું ત્યારે ડ્રાઇવરને ખબર પડી કે કારમાં તેની બાજુની જ સીટ પર રાખવામાં આવેલું લૅપટૉપ ચોરાઈ ગયું છે. કારમાંથી પાંચ માણસોની ગૅન્ગ કેવી રીતે લૅપટૉપ ચોરી ગઈ હતી એ આખો બનાવ નજીકની એક હોટેલના ઘ્ઘ્વ્સ્ કૅમેરાના ફુટેજમાં કેદ થયો હતો. નવાઈની વાત તો એ હતી કે ડ્રાઇવર કારમાં બેઠો હોવા છતાં લૅપટૉપની ચોરી કેવી રીતે થઈ. જેસલે કરેલી લૅપટૉપ-ચોરીની ફરિયાદ સાથે તેણે મેળવેલાં કૅમેરાનાં ફુટેજ માટુંગા પોલીસ-સ્ટેશનને આપ્યાં હતાં. એ સમયે પોલીસે આ મહિલા અને તેના પરિવારને આશ્વાસન આપ્યું હતું કે તેઓ વહેલી તકે આ ગૅન્ગને પકડી પાડશે. જોકે પોલીસ બનાવ બન્યાને એક મહિના ઉપર સમય વીતી ગયો પણ કારમાંથી લૅપટૉપ ચોરતી ગૅન્ગને પકડી શકી નથી.